Juan Abelardo Mata Guevara

Juan Abelardo Mata Guevara (født 23. juni 1946 i Managua i Nicaragua) er en nicaraguansk emeritert katolsk biskop av Estelí. Han er medlem av Salesianerordenen (S.D.B.).


== Liv og virke ==


=== Salesianer, prest ===
Etter å ha gått på salesianerordenens skole i San Salvador ble Juan Abelardo Mata Guevara novise i ordenen i 1965, og avla den 8. desember 1966 sine første ordensløfter. Etter å ha fullført sine teologiske studier ved Instituto Teológico Salesiano de Guatemala, ble han presteviet 15. august 1976. Deretter studerte han teologi ved Biblicum i Roma.


=== Hjelpebiskop i Managua ===
Den 13. februar 1988 utnevnte pave Johannes Paul II ham til hjelpebiskop i erkebispedømmet Managua og til titulærbiskop av Coeliana. Han ble bispeviet av erkebiskopen i Managua, kardinal Miguel Obando Bravo S.D.B, i Managua den 16. mars 1989. Medkonsekratorer var den apostoliske nuntius til Nicaragua, erkebiskop Paolo Giglio, og erkebiskopen av San Salvador, Arturo Rivera y Damas, S.D.B.


=== Biskop av Estelí ===
Den 6. mars 1990 utnevnte pave Johannes Paul II ham til biskop av Estelí, som etterfølgeren til Rubén López Ardón. Han ble innsatt i embetet den 5. april 1990.
Fra 1999 til 2002 var han generalsekretær, deretter visepresident, for Nicaraguas bispekonferanse (CEN). I kraft av denne stillingen advarte han i september 2009 mot en ny voldsbølge i Nicaragua hvis ikke opposisjonen klarte å enes. Såvel president Daniel Ortega som hjelpebiskopen i Managua, Silvio Baez Ortega, OCD, kritiserte uttalelsene som kirkelig innblanding i politikken. 
Etter at president Ortega tidlig i 2011 igjen erklærte seg som kandidat ved presidentvalgene, selv om dette stred mot forfatningen, kritiserte biskop Guevara de involverte politikerne:

«Den triste sannhet er at Forfatningen bare er et stykke toalettpapir for de regjerende»Den 6. juli 2021 fikk biskop Guevara tillatelse fra pave Frans til å gå av som biskop på grunn av sin høye alder.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Biskop Eugène-Charles-Joseph de Mazenod (1782-1861) *1832
Kardinal Joseph Hippolyte Guibert (1802-1886) *1842
Kardinal François-Marie-Benjamin Richard de la Vergne (1819-1908) *1872
Kardinal Pietro Gasparri (1852-1934) *1898
Kardinal Benedetto Aloisi Masella (1879-1970) *1919
Erkebiskop Antonio Taffi (1897-1970) *1947
Erkebiskop Marco Antonio García y Suárez (1899-1972) *1953
Kardinal Miguel Obando Bravo, S.D.B. (1926-2018) *1968
Biskop Juan Abelardo Mata Guevara (1946-) *1988


== Referanser ==